naglilingkod ako at marami ng taong akoy naglilingkod sa hari, sa tulong ng aking salapi at mga pagpapagod, ang sabi sa mga nagwiwikang wala siyang mararating: hinihiling ko sa kaniya ngayon na lingapin ang aking katwiran at lilingapin niya ako. at akay ng isang kasawian at parang sa usapin ay natataya ang kaniyang kabuhayan sa araw ng bukas at ang sa kaniyang mga anak, ay ginugol ang kaniyang naiipon sa pagbabayad sa mga abogado, escribano at procurador, na hindi pa kabilang dito ang mga kawani at mga taga sulat na sinasamantala ang kaniyang kamangmangan at kalagayan. yaot dito siya sa pangulong bayan ng lalawigan, nakararaan siya ng boong maghapon na hindi kumakain at hindi natutulog, at ang kaniyang pakikipagusap ay pawang tungkol sa mga kasulatan, pagharap, paghahabol sa lalong may mataas na kapangyarihan, ibp.